Üksikema mudel tundub aga range patriarhiga võrreldes suhteliselt nõrk ja eluõuetu. Mina olen ürgdemokraat ja selles mõttes olen ma igast naiste vabaduste poolt ehkki mitte poliitkorrektses mõttes vaid omas mõttes ja mitte pimedaks jäädes igast sooliste dünaamikate osas mis toimivad ja kaasas käivad. See selgitaks ka mu eilset lullat mis võib kõlada misogüünselt, mida ma küll omast arust ei ole. Konservatiivile annavad aga tema ilmavaate legitiimsuse just nimelt igast julmused alates Kaananimaa rahvaste genotsiidist kuni tänaste heldesti kohaldatavate moraalsete sildistusteni. Nad ei saagi täita Jeesuse sõnu vennale andestamisest, sest tegelikult saad sa andeks heal juhul vaid korra, siis kui sa nende kilda astud. Ja ei enam. Edasi on vaid skismaatika, hereetik ja kõlbeline kõhetumus, nood on need, kolm peamist silti mida nad su ristile heldesti naelutavad. Jah vastuolu Mäejutu ja ülejäänud Piibli eriti aga Vana Testamendi vahel on ausalt öeldes ületamatu ja selle ületamine nõuab tõelist moraalset salto mortalet. Igast fundamentalistid valivad aga Vana Testamendi ja traditsioonikohaselt ning osalt ka Uue Testamendi kohaselt alati jumala nimel survamise selle asemel et olla Jumala nimel survatud. Ühesõnaga valivad alati ristilööjate mitte löödu poole. Ja selles mõttes pole nad võrreldavad isegi mitte Peetrusega kes end lõkke ääres soojendas ja Jeesust salgas. Nemad on ristilöödust võitja teinud kes triumfeerib kõigi oma ristilööjate üle ja kes neile kunagi Viimsel Kohtupäeval ka õiglaselt kätte tasub Apokalüpsise vaimus. Pealegi on kiriku hoida antud kristuse õiguse ülejääk sedavõrd suur et sellega saab kinni katta mistahes sigadusi. Aga traditsioon ja suktsessioon annab kindluse tunde väikesele inimesele mis tost et see ongi ristilööjate suktsessioon mitte õiguse/jumala nimel survatute suktsessioon.